Meranti kepung

Meranti kepung, dengan nama saintifik Rubroshorea ovalis (sin. Shorea ovalis), ialah spesies tumbuhan dalam keluarga Dipterocarpaceae. Ia tempatan di Borneo,  Semenanjung dan Sumatera.

Ia turut dipanggil kepung seluang di Pahang dan seraya kepung di Sabah.

Ciri fizikal
Meranti kepung tumbuh sehingga 45 meter (148 kaki) tingginya. Dahan-dahannya yang kecil dan halus pada bahagian atas pokok memberi tampilan yang kelihatan layu kepada pokok ini. Ciri-ciri fizikalnya yang lain seperti berikut:
 Kulit kayu: berwarna hijau kekelabu-kelabuan dan mempunyai jalur-jalur yang dalam.
 Daun: berbentuk bujur, dengan vena-vena di permukaan bawah daun mempunyai bulu-bulu yang lembut. 
 Buah: mempunyai lima sayap bak kertas. Setiap buah mempunyai sebiji biji bujur yang dilitupi oleh bulu.

Lihat juga
 Meranti batu

Rujukan

Pautan luar 
 Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.

Meranti Kepong